
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 26Csp/134/2024 2323202044 04. 02. 2025 JUDr. Martina Ľachová ECLI:SK:OSGA:2025:2323202044.2
Rozsudok pre vzdanie Okresný súd Galanta sudkyňou JUDr. Martinou Ľachovou v spore žalobkyne: A. B., nar. XX.XX.XXXX, bytom K. C. XXXX/XX, D., zast. advokátom: JUDr. Albín Lancz, so sídlom Mierová 1435/33, Galanta, proti žalovanému: KOOPERATIVA poisťovňa, a.s. Vienna Insurance Group, so sídlom Štefanovičova 4, Bratislava, IČO: 00 585 441, zast.: RUŽIČKA AND PARTNERS s. r. o., so sídlom Vysoká 2/B, Bratislava, o zaplatenie 2.861,60 eur s prísl., takto rozhodol: I. Žaloba sa zamieta. II. Žiadna zo strán nemá nárok na náhradu trov konania. odôvodnenie: 1. Odôvodnenie rozsudku pre vzdanie sa nároku obsahuje len stručnú identifikáciu procesného nároku a právny dôvod vydania rozsudku pre vzdanie sa nároku (§ 289 C.s.p.). 2. Ak sa žalobca vzdá svojho nároku úplne alebo sčasti, zamietne súd žalobu na návrh žalovaného rozsudkom pre vzdanie sa nároku (§ 286 C.s.p.). 3. Ak k vzdaniu sa nároku došlo písomným prejavom žalobcu, nemusí súd nariaďovať pojednávanie (§ 288 C.s.p.). 4. Žalobkyňa sa na základe skutočností uvedených v žalobe zo dňa 26.9.2022 domáhala vydania rozhodnutia súdu, ktorým by súd uložil žalovanému povinnosť zaplatiť žalobkyni sumu 2.861,60 eur s prísl. a náhradu trov konania. 5. Podaním zo dňa 25.11.2024, právny zástupca žalobkyne sa vzdal celého nároku uplatneného v žalobe, vrátane jej zmien, s tým, že medzi stranami sporu došlo k dojednaniu ohľadom finálneho usporiadania prípadu a žiadna zo strán nemá nárok na náhradu trov konania. 6. Právny zástupca žalovaného na základe písomného vzdania sa nároku žalobkyne, podaním zo dňa 26.11.2024 navrhol, aby súd rozhodol rozsudkom pre vzdanie sa nároku a žiadnej zo sporových strán nepriznal nárok na náhradu trov konania. 7. Na základe citovaných ustanovení dospel súd k záveru, že boli splnené predpoklady pre rozhodnutie o žalobe rozsudkom pre vzdanie sa nároku. 8. Týmto rozhodnutím sa konanie končí, a preto súd rozhodol postupom podľa ust. § 262 ods. 1 v spoj. s § 257 C.s.p. aj o nároku na náhradu trov konania tak, že žiadnej zo strán nárok na náhradu trov konania nepriznal, a to s ohľadom na dohodu strán.
Poučenie: Proti tomuto rozsudku odvolanie nie je prípustné okrem prípadov odvolania podaného z dôvodu, že neboli splnené podmienky na vydanie takého rozhodnutia (§ 356 písm. a) C.s.p.). Za splnenia vyššie uvedených podmienok prípustnosti odvolania a proti výroku o trovách konania môže odvolanie podať strana, v neprospech ktorej bolo rozhodnutie vydané, a to v lehote 15 dní od jeho doručenia na Okresnom súde Galanta. V odvolaní sa popri všeobecných náležitostiach podania (označenie súdu, ktorému je určené, kto ho robí, ktorej veci sa týka, čo sa ním sleduje, spisová značka konania, podpis) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie len proti odôvodneniu rozhodnutia nie je prípustné. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa z. č. 233/1995 Z. z. o exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov.

